嚴殿傳

嚴殿傳，浙江金華府蘭溪縣人。清朝將領。

嘉慶元年（1796年），嚴殿傳中式丙辰科二甲第一名武進士（傳臚），選三等侍衛。《嘉慶朝起居注》：十月十九日辛卯，兵部將新科武進士耿金釗等三十三名帶領引見，奉諭旨，一甲第一名黃仁勇授為頭等侍衞，一甲二名常鳴盛、一甲三名高适授為二等侍衞。二甲之嚴殿傳、陳良策、耿金釗、李士林、郭城棟授為三等侍衞。三甲之高殿鰲、張君祿、郭文鐸、鍾廷孝、嚴開茂、邢洛書、王化鳳、馬入雲、趙英魁、孫朝俊授為藍翎侍衞；吳世烱、李萬祿、李世芬、王肇化、李上林、楊大鵬、劉世泰、吳安邦、呂從龍俱以營守備用；周開泰、葉青、張天弼、何逢泰、王慶兆、田恆清、雷靜元、楊沖鳳俱以衞守備用。此科文殿試，金華府浦江縣人戴殿泗亦成傳臚。二人同科同府，名中又都帶“殿”字，可謂巧合。《藤蔭雜記·卷三》：金華府順治丙戌朱之錫館選後，一百五十年無繼者。嘉慶丙辰，浦江戴殿泗傳臚館選，蘭溪嚴殿傳武殿試傳臚，同科同府，名俱殿字，亦巧合矣。

註釋

參考文獻
《嘉慶朝起居注》
戴璐，《藤蔭雜記》。

Category:侍衛處三等侍衛
Category:蘭溪人
Dian